

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 03.07.2025. |  | Nr. AMD-25-330-rs |

|  |
| --- |
| Par satiksmi Sliežu ielā un  Nesaules ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā Rīgas valstspilsētas pašvaldības un sabiedrības ar ierobežotu atbildību “ACBR” 22.02.2024. noslēgto līgumu Nr. RDCA-24-33-lī “Pilsētas sabiedriskā transporta savienojuma punkta izbūve dzelzceļa stacijā - Sarkandaugava” un sabiedrības ar ierobežotu atbildību “ACBR” 01.07.2025. iesniegumu Nr. Nr. 4-OUT-2025-0516:

1. Noteikt, ka no 03.07.2025. līdz 31.10.2025. tiek slēgta transportlīdzekļu satiksme Sliežu ielā, posmā no Tilta ielas līdz Sīmaņa ielai un Nesaules ielā posmā (~ 200 m) pirms krustojuma ar Meža prospektu, saskaņā ar satiksmes organizācijas shēmu (pielikumā).

2. Par darbu veikšanu atbild sabiedrības ar ierobežotu atbildību “ACBR” atbildīgais būvdarbu vadītājs Mārtiņš Cepurnieks (tālrunis 26118436; e-pasts: martins.cepurnieks@acbr.lv).

3. Sabiedrībai ar ierobežotu atbildību “ACBR” no 03.07.2025. līdz 31.10.2025. Sliežu ielā un Nesaules ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. iedzīvotāju un uzņēmumu, kuri atrodas minētajos ielas posmos, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4 darbu izpildi saskaņā ar līgumu;

3.5. sabiedriskā transporta satiksmi, pagaidu pieturvietu izveidi un izvietot slēgtajās pieturvietās informāciju par pieturvietas slēgšanu, kā arī norādi par tuvākās pieturvietas atrašanās vietu un izvietot pagaidu pieturvietās pagaidu kustības sarakstus.

4. Noteikt, ka transportlīdzekļu un gājēju kustību Sliežu ielā un Nesaules ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Sliežu ielā un Nesaules ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | A.Klinklāva |

|  |
| --- |
| Švarcbergs 67012709 |